
# AJUNTAMENT DE SES SALINES

Plaça Major, 1

971649117

07640 – Ses Salines (Mallorca)

**ORDENANÇA FISCAL NÚM. 9**

**ORDENANÇA FISCAL REGULADORA DE LA TAXA PER EXPEDICIÓ DE DOCUMENTS ADMINISTRATIUS**

**FONAMENT I NATURALEZA**

**Article 1r. Fonament i naturalesa**

Fent ús de les facultats concedides pels articles 133.2 i 142 de la Constitució i per l’article 106 de la Llei 7/1985, de 2 d’abril, reguladora de les Bases de Règim Local, i conforme amb el que disposen els articles del 15 a 19 del Real Decret Legislatiu 2/2004, de 5 de març, pel què s’aprova el Text Refós de la Llei Reguladora de les Hisendes Locals, aquest Ajuntament seguirà percebent la taxa per l’expedició de documents administratius que es regirà amb la present ordenança fiscal, les normes de la qual s’avenen amb el què es preveu a l’article 57 Real Decret Legislatiu 2/2004.

**Article 2n. Fet imposable**

**1.-** Constitueix el fet imposable de la Taxa l’activitat administrativa desenvolupada amb motiu de la tramitació, a instància de part de tota classe de documents que expedeixi i d’expedients de què entengui l’Administració o les Autoritats Municipals.

**2.-** A aquests efectes, s’entendrà tramitada la instància de part qualsevol documentació administrativa que hagi estat provocada per el particular o redundi en el seu benefici encara que no hi hagi mediat sol·licitud expressa de l’interessat.

**3.-** No estarà subjecta a aquesta Taxa la tramitació de documents i expedients necessaris pel compliment de les obligacions fiscals, així com les consultes tributàries, els expedients de devolució d’ingressos indeguts, els recursos administratius contra resolucions municipals de qualsevol índole i els relatius a la presentació de serveis o realització d’activitats de competències municipals i a la utilització privativa dels aprofitaments especials de béns de domini públic municipal, que siguin gravats per una altra Taxa Municipal o pels que s’exigeixi un preu públic per aquest Ajuntament.

**Article 3r. Subjecte passiu**

Són subjectes passius contribuents les persones físiques o jurídiques i les entitats a què es refereixen els articles 33 i 35.4 de la Llei 58/2003, General Tributària que sol·licitin, provoquin o en interès dels quals redundi la tramitació del document o expedient de què es tracti.

**Article 4t. Responsables**

**1.-** Respondran solidàriament de les obligacions tributàries del subjecte passiu les persones físiques i jurídiques a què són l’article 42 i 44 de la Llei 58/2003, General Tributària.

**2.-** Seran responsables subsidiaris els administradors de les societats i els síndics, interventors o liquidadors de fallides, concursos, societats i entitats en general, en els supòsits i amb l’abast que assenyala l’article 43 de la Llei 58/2003, General Tributària.

**Article 5è. Quota tributària**

La quota tributària es determinarà per una quantitat fixa assenyalada segons la naturalesa del servei o activitat.

La quota de taxa comprèn la tramitació completa, en cada instància, del document o expedient de què es tracti, des del seu inici fins a la seva resolució final, inclòs, en el seu cas, la certificació i notificació a l’interessat de l’acord recaigut.

Les taxes a aplicar seran les següents:

|  |  |
| --- | --- |
| **TIPUS DE DOCUMENT** | **EUROS** |
| **CERTIFICACIONS** |  |
| Per cada foli o fracció dels certificats, o de les compulses que es facin de documents que consten a l’arxiu municipal, que expedeixi la Secretaria o Intervenció o informes de Batlia sobre els documents o dades compreses dins els darrers 5 anys | 5,00 |
| Per cada foli o fracció dels certificats, o de les compulses que es facin de documents que consten a l’arxiu municipal, que expedeixi la Secretaria o Intervenció o informes de Batlia sobre els documents o dades d’una antiguitat major a 5 anys i fins a 10 anys | 10,00 |
| Per cada foli o fracció dels certificats, o de les compulses que es facin de documents que consten a l’arxiu municipal, que expedeixi la Secretaria o Intervenció o informes de Batlia sobre els documents o dades d’una antiguitat major a 10 anys | 20,00 |
| Certificats del Padró municipal d’habitants que afecten al darrer padró i que per tant contenen dades iguals o posteriors a l’any 1997 i certificats de viatge | 5,00€En seu municipal |
| Certificats del Padró municipal d’habitants que afecten al darrer padró i que per tant contenen dades iguals o posteriors a l’any 1997 i certificats de viatge per majors de 65 anys i famílies nombroses, pr`revia acreditació del carnet en vigor. | 1,00€En seu municipal |
| Certificats del Padró municipal d’habitants que afecten al darrer padró i que per tant contenen dades iguals o posteriors a l’any 1997 i certificats de viatge | GratuïtsEn seu electrònica |
| Certificats del Padró municipal d’habitants que afectin a padrons anteriors a l’any 1997 | 25,00 |
| Per autoritzacions paternes davant l’Ajuntament o compareixences | 6,00 |
| Per certificats acreditatius de l’existència i/o numeració de finques que requereixin visita | 30,00 |
| Per certificats acreditatius de l’existència i/o numeració de finques que no requereixin visita | 10,00 |
| Per certificacions de final d’obra d’edificis i/o locals (% del pressupost de l’obra) | 0,1% |
| Per informes sobre les característiques de terrenys | 15,00 |
| Per cada fotocòpia de document amb la fotocopiadora municipal, per foli A4 en color | 0,60 |
| Per cada fotocòpia de document amb la fotocopiadora municipal, per foli A4 en blanc-negre | 0,40 |
| Per cada fotocòpia de document amb la fotocopiadora municipal, per foli A3 en color | 1,00 |
| Per cada fotocòpia de document amb la fotocopiadora municipal, per foli A3 en blanc-negre | 0,60 |
| Per fotocòpies superiors a A3, d’expedients municipals, es repercutirà el cost que hagin suposat per l’Ajuntament, més una quantitat de 30 euros per expedient utilitzat per fotocopiar-se | 30,00 |
| Per cada certificat d’antiguitat d’inmobles | 60,00 |
| Per l’autorització per caçar dins els cotos de titularitat municipal | 40,00 |
| Per l’expedició de llicència per a la tinença d’animals potencialment perillosos | 30,00 |
| Certificacions en general no compreses en els apartats anteriors i compulses de documents exhibits, per primer foli útil | 5,00 |
| En la resta de folis | 1,00 |
|  |  |
| **EXPEDIENTS ADMINISTRATIUS** |  |
| Informes sobre dades estadístiques, per cada un | 140,00 |
| Certificacions o informes urbanístics i/o sobre edificació per l’emissió dels quals sigui necessària la intervenció de tècnics de grau mitjà o superior | 200,00 |
| Convalidació de poders | 10,00 |
| Certificacions per l’emissió de les quals és necessària la intervenció de la Policia Municipal | 30,00 |
| Informes emesos pel departament de Serveis Socials | 30,00 |
| Informe de la policia Local sobre dades dels successos en els quals han intervingut  | 30,00 |
| Confecció per la Policia Local d’extracte informatiu er accident de trànsit que no siguin requerits per una altra administració | 30,00 |
| Informes reagrupament familiar | 30,00 |
|  |  |
| **AUTORITZACIONS I LLICÈNCIES** |  |
| Llicències o permisos de caràcter temporal i amb una durada inferior a l’any natural per a distribució de publicitat dinàmica | 150,00 |
| Carnet per cada agent publicitari autoritzat per a la distribució de publicitat de mà, anualment | 30,00 |
|  |  |
| **ALTRES** |  |
| Per l’entrega de còpies en CD o DVD | 20,00 |
| Drets d’examen (recursos humans- inclou compulses de documents requerits per l’administració) | 20,00 |

**Article 6è. Exempcions i reduccions**

Estaran exempts de les taxes reguladores en aquesta Ordenança únicament:

* Els documents expedits a instància d’Institucions i Autoritats Civils, Militar o Judicials, per causar efecte en actuacions d’ofici.
* Les emeses a petició d’associacions sense ànim de lucre, prèvia autorització de la batlia.
* Les fotocòpies compulsades de documents exhibits que es facin per aportar a l’Ajuntament en processos de selecció de personal, i que siguin requerits a les bases, als aspirants que facin efectiu el concepte de dret d’examen (recursos humans).”

**Article 7è. Administració i cobrança**

**1.-** Els documents que han d’iniciar un expedient es presentaran en les Oficines Municipals o en les assenyalades en l’article 66 de la Llei de Procediment Administratiu.

**2.-** Les quotes se satisfaran mitjançant l’estampació del segell municipal corresponent, en les oficines municipals en el moment de la presentació dels documents que iniciïn l’expedient.

**3.-** Els documents rebuts a través de les oficines assenyalades en l’article 66 de la Llei de Procediment Administratiu, seran admesos provisionalment, però no procediran sense el previ pagament dels drets, pels quals es requerirà a l’interessat perquè en el termini de deu dies aboni les quotes corresponents mitjançant l’aportació dels segells municipals precisos, amb l’apercebiment de què, transcorregut el citat termini sense realitzar-la, els escrits es tindran per no presentats i es procedirà al seu arxiu.

**Article 8è. Meritació**

**1.-** Els drets per cada petició de recerca d’antecedents es meritaran encara que sigui negatiu el seu resultat.

**2.**- No es concedirà cap bonificació en els imports de les quotes tributàries assenyalades en la tarifa d’aquesta taxa.

**Article 9è. Acreditació**

**1.-** S’acredita la Taxa i neix l’obligació de contribuir quan es presenti la sol·licitud que iniciï la tramitació dels documents i expedients subjectes al tribut, o es demani el document o copia interessada.

**2.-** En els casos a que es refereix el número 2 de l’article 2on, l’acreditació es produeix quan es donin les circumstàncies que proveeixin l’actuació municipal d’ofici o quan l’iniciï sense prèvia sol·licitud de l’interessat però redundi en el seu benefici.

**Article 10è. Infraccions i sancions**

En tot el que fa referència a la qualificació d’infraccions tributàries, així como de les sancions que a les mateixes correspongui en cada cas, s’estarà al disposat en la Llei General Tributària.

**DISPOSICIÓ FINAL**

Aquesta ordenança fiscal, redacció de la qual ha estat aprovada inicialment pel Ple de la Corporació en sessió celebrada el 3 de novembre de 2010, entrarà en vigor el dia següent al de la seva publicació íntegra en el Butlletí Oficial de la Comunitat Autònoma de les Illes Balears (BOIB núm. 11 de 22-01-2011). El seu període de vigència es mantindrà fins que tingui lloc la seva modificació o derogació expresses.

MODIFICACIONS:

* Plenari de 11/09/13 ------ modificació art. 5è i 6è (BOIB núm. +++ de data ++-10+13)
* Ple 14 ,arç 2020..... BOIB núm. 144, 20 agost 2020